system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre Igor Klipii.
assistant
Igor Klipii (n. 13 ianuarie 1968, Fundurii Vechi, raionul Glodeni) este un diplomat și politician moldovean.

Biografie
Este licențiat în istorie și drept al Universității Pedagogice "Ion Creangă" din Chișinău (1992), după care a făcut studii de masterat în științe politice la Școala Națională de Studii Politice și Administrative din București (1992-1994) și de relații internaționale la Institutul European de Înalte Studii Internaționale din Nisa (1997-1998). În 1994-1997 a fost consultant în Direcția Relații Externe a Parlamentului Republicii Moldova. Între 1998 și 1999 a fost șeful Direcției Documentare și Analiză Politică a Parlamentului Republicii Moldova, iar între 1999 și 2001 a fost șeful Direcției Relații Externe a Parlamentului Republicii Moldova. În mai 2001 a fost ales secretar general al Partidului Social-Liberal, iar de la 10 februarie 2008, după fuziunea PSL cu Partidul Democrat din Moldova, până la 12 iunie 2010 a fost vicepreședinte al PDM. În 2005 - 2009 a fost deputat în Parlamentul Republicii Moldova. Între 2010 și 2015 a fost Ambasadorul Republicii Moldova în Lituania. De la 1 septembrie 2015 este Secretar general adjunct al Parlamentului Republicii Moldova. 

Igor Klipii este căsătorit și are 3 copii. Vorbește limbile română (maternă), rusă, franceză și engleză.

Principalele publicații 
 Igor KLIPII, Evoluția cadrului politic al problemei integrării europene a Republicii Moldova  (Chișinău, IPP, 2001)
 Igor KLIPII, Le cadre politico-militaire pour les operations conjointes Alies-Partenaieres (Bruxelles, NATO, 2003)

Referințe

Legături externe 
   Interviu pentru Unimedia (iulie 2009)

http://www.lithuaniatribune.com/27247/lithuania-had-a-different-evolution-exclusive-interview-with-moldovan-ambassador-h-e-igor-klipii-201327247/ 

Nașteri în 1968
Ambasadori moldoveni
Deputați ai Republicii Moldova 2005-2009
Diplomați moldoveni
Moldoveni în viață
Politicieni moldoveni
Politologi moldoveni
Oameni din raionul Glodeni
Membri ai Partidului Democrat din Moldova